Αντικατοπτρισμοί της ιστορίας στο μυθιστόρημα του Χαρίτωνα:
Creators: name: Κόρτη, Καλλιόπη Κωνσταντίνου
Publisher: name: Aristotle University of Thessaloniki
Year: 2010
Subjects: Χαρίτων
Μυθιστόρημα
Ιστοριογραφία
Chariton
Novel
Historiography

description: Η παρούσα διπλωματική εργασία έχει βασικό στόχο να διερευνήσει τη σχέση του μυθιστορήματος του Χαρίτωνα με την Ιστορία, το βαθμό στον οποίο η τελευταία αξιοποιείται από το συγγραφέα και τους λόγους που τον ώθησαν να δημιουργήσει ένα λογοτέχνημα με σαφείς ιστορικές αποχρώσεις. Στο πλαίσιο της παραπάνω βασικής στοχοθεσίας της εργασίας, μελετήθηκαν τα χαρακτηριστικά του ιστορικού μυθιστορήματος ως είδους, όπως αυτό διαμορφώνεται την εποχή του Χαρίτωνα, οι προτάσεις χρονολόγησης του έργου, η ιστορική διάσταση των προσώπων που λαμβάνουν μέρος στην πλοκή του, οι αναχρονισμοί που εντοπίζονται στο κείμενο, καθώς και οι απηχήσεις από την ιστοριογραφία που διαπιστώνονται στο έργο. Σε μια απόπειρα συνολικής αποτίμησης του μυθιστορήματος υπό το πρίσμα της ιστορικότητάς του, το συμπέρασμα στο οποίο καταλήξαμε είναι ότι ο Χαρίτων προσβλέπει – ως ένα βαθμό – στο κύρος που μπορεί να προσδώσει η αξιοποίηση της ιστορικής παράδοσης στο έργο του, από την άλλη πλευρά όμως, χειρίζεται το ιστορικό υλικό του ελεύθερα, χωρίς να τον απασχολεί το ζήτημα της ιστορικής ακρίβειας των γραφομένων του, αξιοποιώντας μάλιστα το κενό ανάμεσα στα είδη της ιστοριογραφίας και του μυθιστορήματος. Άλλωστε, φαίνεται ότι ο συγγραφέας δεν φιλοδοξεί να γράψει ένα ιστορικό έργο, αλλά μια τρυφερή ερωτική ιστορία που σε ένα πρώτο επίπεδο ευχαριστεί τον αναγνώστη, ενώ σε ένα δεύτερο τον καλεί να εμπλακεί στο «παιχνίδι» της μυθοπλασίας με την Ιστορία και να απολαύσει το αποτέλεσμα που προκύπτει από την αποκάλυψη των ασαφών ορίων ανάμεσα στη φαντασία και την πραγματικότητα. Το υπό εξέταση μυθιστόρημα λοιπόν είναι ένα πολυδιάστατο έργο, επιδεκτικό πολλών αναγνώσεων, που σε κάθε περίπτωση ψυχαγωγεί τον αναγνώστη και κινεί το ενδιαφέρον του μελετητή.
description: The primary target of this thesis is to explore the relationship between Chariton’s novel and historiography, to search in what extent the latter is exploited by the author and to speculate on the reasons which led him to create a literary text with clear historical nuances. In this light, I have studied the characteristics of the literary genre of the historical novel, as known at Chariton’s time, the question about the date of the novel, the historical aspects of the novel’s characters, along with the anachronisms and the historical resonances in the text. In the end, attempting an overall evaluation of Challirhoe in the perspective of its historicity, I argued that Chariton looks at the historical tradition in order to gain credit – to some extend – for his work. On the other side, he uses his historical material freely, without being interested in the historical accuracy of his text, but in fact exploiting the distance separating the genres of historiography and novel. Besides, the writer appears not to have the ambition to write a historical work, but a tender love story which pleases the reader, while it calls him to be engaged in a “game” which ends in discovering the blurred lines between fiction and reality. The novel under discussion therefore allows of and calls for different readings, which aims at pleasing the reader and stimulating the scholar’s interest.